Metilfenidāts

Metilfenidāts, pārdošanā zināms arī kā ritalīns, ir centrālās nervu sistēmas stimulators, kas tiek izmantots uzmanības deficīta un hiperaktivitātes sindroma un narkolepsijas ārstēšanai. Metilfenidāts arī bieži tiek izmantots dopingā un kā nootropisks līdzeklis. 

Metilfenidāta nosaukums ir izveidots, saīsinot IUPAC nosaukumu, bet viens no komercnosaukumiem "ritalīns" atvasināts no ķīmiķa Leandro Panizona (Leandro Panizzon) sievas Margaritas vārda. Leandro Panizons pirmais sintezēja šo vielu 1944. gadā.

 Latvijā 
Uzmanības deficīta un hiperaktivitātes sindroma ārstēšanai metilfenidāts tiek izmantots tikai tad, kad ar citām ārstēšanas metodēm, piemēram, uzvedības terapijām, netiek sasniegti pietiekami rezultāti.  Metilfenidāts ir iekļauts Latvijā kontrolējamo narkotisko vielu, psihotropo vielu un prekursoru II sarakstā (ļoti bīstamās narkotiskās vielas un tām pielīdzinātās psihotropās vielas, kuras atļauts izmantot medicīniskiem un zinātniskiem mērķiem). Ārstēšanu bieži sāk bērnībā (6—18 gadi), bet var arī turpināt vai sākt pilngadībā ar ārsta uzraudzību un diagnozi.

 Atsauces 

 Ārējās saites 

Kategorija:Stimulanti
Kategorija:Esteri